section_heading: Nasljeđivanje prijestolja i sukob s bratom Andrijom
paragraph_text: Nakon smrti svoga oca 1196. godine, Emerik je samostalno preuzeo prijestolje. Emerikov mlađi brat Andrija nije održao obećanje dano ocu da će poći u križarski rat, već je novac koji mu je otac ostavio u tu svrhu, iskoristio da prikupi vojsku i sebi stekne položaj hrvatskog hercega. Taj je položaj tradicionalno obnašao kraljev brat, dok Bela III. nije ukinuo taj običaj u korist najstarijeg sina - prijestolonasljednika. Emeriku nije pomogla ni prijetnja pape Inocenta III. (1198. – 1216.) Andriji da će ga izopćiti iz crkve ne obustavi li rat i ne krene li smjesta u križarski pohod. Andrija je pobijedio kralja, pa je preuzeo položaj herceg i upravu nad Hrvatskom, gdje je vladao gotovo kao samostalni vladar.<ref>Šišić, Ferdo, Povijest Hrvata, pregled povijesti Hrvata 600.-1526., prvi dio, str. 187.-188.